BlackKakapo/recipes-ro huggingface dataset:
Focaccia cu mozzarella si sos pesto 

Ingrediente:
● Apa calda - 400 ml 
● Drojdie uscata - 10 g  (sau 20-25g drojdie proaspata)
● Zahar - 1 lingurita 
● Faina alba calitate superioara - 500 g 
● Sare - 1 lingura 
● Ulei de masline - 100 ml 
● Branza mozzarella - 250 g  (recomand sa luati bile mici, dar se poate taia cuburi si batonul mai mare de mozzarella)
● Sos pesto - 5 linguri  (de casa sau cumparat)
● Ierburi de provence uscate - 1 lingura  (sau mix de verdeturi pentru pizza/paste)

Mod de preparare:
1. Intr-un bol sau cana amestecati apa calda cu drojdia si zaharul, lasati 10-15 minute pana incepe sa faca spuma.
2. In alt bol mai mare amestecati cele 500g de faina cu 1 lingura de sare.
3. Cand este gata amestecul de drojdie, il turnati peste faina, adaugati si 2 linguri din uleiul de masline.
4. La inceput amestecati toate ingredientele cu o lingura, pana se aduna bine.
5. Apoi presarati inca putina faina pe masa, treceti aluatul aici si il framantati cu mainile.
Pe parcurs mai adaugati faina, dar numai cat sa nu se lipeasca aluatul de maini si de masa in procesul de framantare. Si o tineti tot asa timp de 5-10 minute.
6. Va opriti atunci cand aveti un aluat neted, moale si nelipicios.
Dar mare grija sa nu faceti exces de zel cu faina, mai bine sa-l lasati mai lipicios decat sa fie prea dens si atunci foccacia nu mai iese asa pufoasa si frageda.
7. Il treceti inapoi in bol, turnati deasupra cateva linguri ulei de masline.
8. Ungeti aluatul bine cu ulei, acoperiti bolul cu o folie si lasati sa creasca timp de 1-1.5 ore.
9. Isi cam tripleaza volumul in acest timp, deci suntem pe drumul cel bun!
10. Asterneti cu hartie de copt o tava mare de cuptor(a mea este cea de la aragazul clasic). Treceti aluatul din bol in tava si cu mainile apasati, nivelati si distribuiti uniform pe toata suprafata.
Observati ca nu mai trebuie famantat sau lucrat nicicum, luati-l din bol asa umflat si mutati in tava direct.
11. Eu am luat bile mici de mozzarella, dar adaca aveti baton mare il taiati cuburi cam de 1.5cm.
12. Presarati deasupra orice verdeturi pentru pizza sau paste aveti, verdeturi italiene sau de Provence.
Turnati peste focaccia inca 3-4 linguri de ulei de masline - da, uleiul aici este ingredientul de baza :)
13. Cu degetele faceti multe adancituri bune in aluat(apasati fara mila!), presarati si putina sare peste focaccia.
14. La fel adanciti bine si mozzarella in paine.
15. O coaceti timp de 30-40 de minute in cuptorul preincalzit la 200 de grade, sau pana se rumeneste frumos dar nu exagerat.
16. Imediat dupa cuptor, cat este fierbinte, se unge bine deasupra cu sosul Pesto.
17. Se acopera cu un prosop si lasati sa se patrunda 30-40 de minute minim.
18. Acum o portionati, vedeti si va minunati cat este de pufoasa si aromata, dar observati ca nu va mai puteti opri din degustat :))
19. Noi am savurat-o pe langa niste salata si a fost de vis...
Pofta Buna!
Friganele de dovlecei cu telemea 

Ingrediente:
● Dovlecei - 400 g 
● Telemea de vaca - 100 g  (eu am folosit Telemea light de la Hochland, dar merge si telemea simpla de vaca/oaie)
● Oua - 2 buc 
● Piper negru macinat - 0.25 lingurite  (un varf de lingurita)
● Iaurt cremos - 150 g  (pentru servire)

Mod de preparare:
1. Intr-un bol dati prin razatoare dovleceii si telemeaua.
2. Adaugati ouale si piperul macinat - sare nu trebuie pentru ca este suficienta de la telemea.
Amestecati bine cu o furculita sau lingura.
3. Incingeti bine o tigaie antiaderenta si cu o lingura puneti compozitia de dovlecei.
Le coaceti la foc mic-mediu, pana se rumenesc bine dedesubt.
Aveti grija sa faceti friganele imediat ce ati preparat compozitia, nu o lasati sa stea pentru ca vor lasa zeama dovleceii si vor fi ceva mai greu de copt.
4. Le intoarceti atent cu o spatula, s-ar putea sa va para mai moi si cruzi, dar fara grija sunt in regula asa.
Mai lasati sa se coaca bine si pe partea cealalta.
5. Daca nu va descurcati cu ele la copt, adaugati totusi 1-2 linguri de faina in compozitie. La mine a fost oke si fara faina.
Le serviti calde cu putin iaurt - puteti sa-l mai dregeti cu putina verdeata si usturoi.
Pofta Buna!
Pui la cuptor in "farfurie" de aluat 

Ingrediente:
● Carne de pui - 1 kg 
● Ceapa alba - 2 buc 
● Lapte batut/iaurt/chefir - 250 ml 
● Ulei de floarea soarelui - 1 lingura  (pt aluat)
● Oua - 1 buc 
● Sare - 1 lingurita  (pt aluat)
● Zahar - 1 lingurita 
● Faina alba calitate superioara - 350 g 
● Ulei de floarea soarelui - 2 linguri  (pt uns tava)
● Sare,piper - 1 lingurita  (pentru carne, mai puteti adauga si alte mirodenii preferate - curry, boia, etc.)
● Bicarbonat de sodiu - 0.5 lingurite 

Mod de preparare:
1. Preparam aluatul pentru ca trebuie sa se odihneasca 1-2 ore inainte sa faceti puiul:
- Intr-un bol amestecati faina cu bicarbonatul de sodiu.
2. - Laptele batut se amesteca cu oul, uleiul, zaharul si sarea.
3. - Adaugati amestecul de faina la cel de lapte batut si framantati aluatul.
4. - Iese un aluat moale si putin lipicios, va mai ajutati cu faina ca sa-l framantati putin pe masa si sa fie uniform.
5. - Il puneti la odihnit pentru 1-2 ore.
6. In acest timp mergem mai departe - ungeti cu putin ulei o tava de cuptor, rotunda sau patrata - important sa fie cu bordurile putin mai inalte si sa nu se scoata, ca sa nu va curga zeama din tava in cuptor.
Ceapa o taiati julien si presarati in tava, peste ea puneti un pic de sare si piper.
7. Puiul se spala, se taie bucati si se pune peste ceapa, presarati peste el sare si mirodenii.
8. Cand este gata aluatul il intindeti cu sucitorul si puneti foaia peste tava cu carne. Presati bine ca sa acopere perfect si uniform toata tava, marginile asa si trebuie sa fie mai mari decat diametrul tavii.
9. Restul de aluat se taie - observati ca am taiat bordurile mai lungi, acolo unde vine marginea tavii.
Ramasitele de aluat le puteti congela si folosi la orice alta placinta cu carne sau umplutura sarata.
10. Si cu degetele impingeti bordura aceea mai inalta de aluat mai spre fundul tavii, ca sa "imbracati" perfect toata carnea.
11. Cam asa trebuie sa arate inainte s-o puneti in cuptor.
O coaceti la cuptor preincalzit la 200 grade timp de 45 de minute.
12. Scoateti din cuptor si lasati asa in tava 10 minute sa se patrunda.
13. Apoi ajutandu-va cu un prosop scurgeti zeama atent din tava - nu o aruncati!
14. Apoi puneti un platou, cu fundul in sus, peste tava.
15. Si intoarceti tava, ca sa scoateti "farfuria" de aluat pe platoul de servire.
16. Zeama scursa anterior se toarna peste carne si lasati putin sa patrunda in aluat - cam 5-10 minute.
17. Si gata, puteti servi cu orice garnitura va place, la noi a fost o salata(de muraturi).
Apropo, se serveste astfel - cu o lingura taiati din aluat cu carne si puneti la fiecare in farfurie.
Pofta Buna!
Aluat de pizza clasic Reteta  

Ingrediente:
● Faina alba calitate superioara - 350 g  (Cantitatea de faina poate varia in functie de marca si tip - adaugati cate putin daca mai este necesar.)
● Sare - 0.5 lingurite 
● Ulei de floarea soarelui - 3 linguri  (Se poate folosi si ulei de masline)
● Drojdie uscata - 2 linguri  (Eu folosesc drojdia Pakmaya.)
● Apa - 225 ml 
● Zahar - 1 lingura 

Mod de preparare:
1. Intr-un vas gradat se pune apa calduta. Se adauga zaharul, drojdia uscata, se amesteca si se lasa amestecul 15 min pana nu face spuma(vezi poza mai jos).
Atentie! Daca folositi drojdie uscata care nu se dizolva in apa, nu va trebui sa faceti acest pas, in schimb aluatul va creste mai greu, iar blatul nu va fi suficient de pufos. Dupa ce am incercat diferite marci de drojdie uscata, aluatul a avut cea mai buna consistenta cu Pakmaya.
2. Peste 15 minute observati ca amestecul de drojdie, apa si zahar va face o spuma frumoasa.
3. Intr-un bol mai mare se pune faina, se adauga sarea si uleiul.
4. Adaugati amestecul cu drojdie (cel de la pasul 1). Incepeti sa amestecati aluatul, recomand cu o lingura si dupa ce se mai leaga si cu mainile.
5. Pe o masa presarata cu faina scoateti aluatul si il framantati 2-3 minute, ca sa nu se lipeasca de maini mai presarati cate putina faina.
Atentie! S-ar putea sa mai trebuiasca sa adaugati inca putina faina daca aluatul este prea lipicios si nicicum nu se poate lucra cu el. Asta e din cauza tipului de faina si am avut chiar eu probleme cu 2 cele mai bune marci de faina locale.
6. Aluatul il puneti intr-un bol si lasati cam 30 de minute sa creasca - nu uitati sa-l acoperiti cu o folie, prosop sau capac.
7. Dupa acest timp, scoateti aluatul pe masa presarata cu faina si il taiati in 2 bucati.
8. Formati 2 bile si le lasati 5-10 minute la odihnit.
9. Pe masa presarata cu faina initndeti cu facaletul cate un blat de pizza, din fiecare bila de aluat.
La mine ies cam 2 blaturi de 30 cm diametru.
10. Pentru rezultate maxime cu pizza, de obicei recomand sa folositi tavi de pizza speciale - sunt subtiri si asa sigur obtineti pizza delicioasa si frageda. Se gasesc la orice supermarket mai mare si costa cam 20-30 lei.
Eu le ung cu putin ulei inainte sa pun aluatul.
11. Puneti aluatul in tava si usor ridicati bordurile, nu mult, cam de 1 cm.
12. Cum am spus, din acest aluat fac 2 pizza de 30 cm diametru.
Imediat cum ati pus aluatul in tavi, mergeti mai departe cu procesul de preparare - nu trebuie lasate la crescut.
Eu incep sa le ung cu sos+cascaval+topping.
Pofta Buna!
Sote de morcovi 

Ingrediente:
● Morcovi - 500 g 
● Ulei - 1 lingura 
● Unt - 50 g 
● Sare - 0.25 lingurite 

Mod de preparare:
1. Morcovii se spala, se curata si se dau prin razatoarea mai mare.
2. Intr-o tigaie adanca se pune uleiul, jumatate din unt(un cub de 25g), se lasa pana se topeste untul.
3. Adaugati morcovii, amestecati.
4. Acoperiti tigaia cu capac si lasati cam 5 minute la foc mediu - amestecati o data in acest timp.
5. Dupa acest timp adaugati un pic de sare(dar chiar un pic, pt ca morcovii sunt dulci si nu trebuie sarati ca alte mancaruri), celalalt cub de 25 g si inchideti focul.
Dupa ce s-a topit untul amestecati in tigaie si o lasati inca 5 minute fara foc.
6. Se serveste cald, este garnitura perfecta la carne/peste sau ceva mancaruri mai consistente de cartofi, naut, fasole, etc.
Pofta Buna!
Crema de Vanilie Reteta  

Ingrediente:
● Galbenusuri de ou - 4 buc 
● Lapte - 800 ml 
● Faina alba - 6 linguri 
● Zahar - 150 g 
● Unt - 100 g 
● Vanilie - 0.5 lingurite  (esenta, baton sau vanilie macinata naturala(asa este a mea))

Mod de preparare:
1. Pentru aceasta reteta eu aleg de obicei un tuci sau cratita cu fund gros - fierbe mai repede crema si grabesc procesul.
Daca nu aveti, mai bine o puneti in orice cratita-bol pe baie de aburi, va dura mai mult pana se ingroasa crema dar sigur nu o ardeti.
Deci, intr-un tuci puneti cele 4 gabenusuri si zaharul, amestecati bine cu un tel.
2. Eu folosesc de peste 5 ani telul-lingura de la Tupperware, foarte comod si rezistent. Vedeti pe poza la cat de utilizat este, i-au mai cazut din literele de marca de pe el :)
Il gasiti la orice distribuitor Tupperware din Romanie, lista completa o aveti pe site-ul oficial.
3. Deci, ati amestecat bine galbenusurile cu zahar.
Adaugati in ele aproximativ 100ml de lapte rece si amestecati bine.
4. Puneti faina in compozitie.
5. Acum este foarte important sa amestecati bine cu telul si sa omogenizati perfect compozitia - sa nu aveti cocoloase in crema gata.
Insistati bine pana aveti o compozitie neteda si uniforma, daca nu ajuta telul bagati in ea un blender vertical.
6. Apoi turnati in 2-3 reprize restul de lapte(rece), amestecati periodic de fiecare data.
7. Si acum punem crema pe foc, practic treaba este terminata - acum doar amestecati din cand in cand in cratita si asteptati pana incepe sa fiarba crema.
8. Observati ca pe parcurs ce se incalzeste mai mult se va ingrosa.
9. Si cand fierbe se face tot mai densa si perfecta, exact cum aveti nevoie in retete - sa nu va curga si sa fie prea lichida.
Acum luati oala de pe foc.
10. Adaugati in crema fierbinte vanilia si untul, amestecati bine pana acesta se dizolva complet.
Sa va spun un mic secret - eu de cele mai multe ori, pentru a micsora aportul caloric, pun mult mai putin unt sau chiar nu pun deloc. Dar aici este deja o chestie de preferinte si gust, eu va arat reteta exemplara de crema de vanilie.
11. Imediat dupa ce ati incorporat untul turnati crema intr-un bol adanc.
12. O acoperiti deasupra cu folie de plastic alimentara, neaparat sa se muleze perfect pe suprafata cremei ca sa nu faca o crusta uscata dupa ce se raceste.
13. Cam asa trebuie sa fie.
Apoi o lasati sa se raceasca complet si o folositi la ce aveti nevoie sau o congelati intr-o casoleta ermetica.
Numai sa nu uitati s-o decongelati din timp inainte de folosire.
14. Este crema mea preferata pentru Reteta de eclere, Gogosi berlineze,Tort Napoleon, etc - orice reteta care cere crema de vanilie de consistenta mai ferma.
Pofta Buna!
Cozonac "Coronita de Craciun" 

Ingrediente:
● Faina alba calitate superioara - 500 g 
● Lapte de vaca - 275 ml 
● Drojdie proaspata - 25 g  (sau 10g drojdie uscata)
● Oua - 1 buc  (+1 galbenus pt uns deasupra)
● Zahar - 100 g  (+ 3 linguri pt umplutura)
● Unt - 70 g  (topit si racorit, pastrati 2-3 linguri de unt topit pt umplutura)
● Sare - 0.25 lingurite 
● Esenta de vanilie - 1 buc 
● Scortisoara - 2 lingurite 

Mod de preparare:
1. Intr-un bol puneti faina, in mijloc faceti o adancitura.
Drojdia se dizolva cu 3-4 linguri de lapte cald, se toarna in adancitura din faina si lasati pana incepe sa faca spuma.
2. Dupa acest timp adaugati in bol restul de lapte,oul, zaharul, untul topit, esenta de vanilie si sarea.
3. Amestecati aluatul cu o lingura, va fi ceva mai lipicios dar nu adaugati faina.
4. Presarati faina pe masa si treceti aluatul cu o lingura acolo.
5. Framantati putin aluatul cat sa fie uniform, ajutandu-va cu faina.
Apoi il treceti inapoi in bol si lasati sa creasca 30-40 de minute.
6. Apoi il taiati in 2 bucati.
7. Din fiecare bucata de aluat intindeti cate o foaie rotunda, cam de 5-7mm grosime.
Asterneti cu hartie de copt tava de cuptor, eu am folosit-o pe cea mare de aragaz.
Treceti prima foaie de aluat pe hartie.
8. Ungeti cu unt topit aceasta foaie.
9. Apoi presarati 2-3 linguri de zahar si 2 linguri de scortisoara.
10. Cu mainile frecati bine scortisoara cu zaharul si untul.
11. Asa ca sa fie toata suprafata maronie.
12. Acoperiti cu a 2-a foaie.
13. Puneti 1 pahar(pahar cam de 5-7cm in diametru) in mijlocul foilor.
Taiati in 4 foile cu un cutit sau taietor de pizza, aveti grija sa taiati doar pana la marginile paharului.
14. Apoi fiecare bucata se taie inca in 4 bucati. In total trebuie sa va iasa 16 felii.
15. Apoi incepem sa rasucim de 3 ori fiecare felie - una in stanga, urmatoarea in dreapta.
16. Le rasuciti pe toate si va iese asa o coronita.
O lasati la cald pana creste frumos, cam se dubleaza.
17. Ungeti cu galbenus de ou, eventual dizolvati cu 2 linguri de lapte.
Puneti la cuptor preincalzit la 180 grade pentru 20-25 de minute.
18. Cand s-a rumenit frumos o scoateti si lasati putin sa se racoreasca.
Ar fi bine sa scoateti hartia cat coronita este calda, sa nu se lipeasca zaharul caramelizat de ea.
Daca totusi s-a lipit o mai puneti pt 5 minute in cuptor sa se topeasca caramelul.
19. Puteti orna cu zahar pudra deasupra, eu as recomanda totusi sa n-o faceti, imi pare mai frumos asa rumenit simplu.
20. Aici si o sectiune pufoasa, aromata si delicioasa.
Pofta Buna!
Supa-crema cu ciuperci si pui 

Ingrediente:
● Piept de pui - 1 buc  (sau orice carne preferata)
● Ciuperci albe proaspete - 500 g  (sau ciuperci din conserva)
● Ceapa alba - 3 buc 
● Cartofi - 2 buc 
● Faina - 2 linguri 
● Smantana - 4 linguri 
● Frunza de dafin - 2 buc 
● Piper negru - 0.25 lingurite  (un varf de lingurita de piper macinat)
● Sare - 1 lingura 

Mod de preparare:
1. Spalati bine carnea si o puneti la fiert in 2-3 litri de apa.
2. Cand incepe sa fiarba, faceti focul mic si lasati 10 min. Apoi aruncati apa in care a fiert carnea, spalati bine cratita si carnea. Puneti din nou apa filtrata, puneti pe foc si cand va fierbe adaugati o jumatate de ceapa taiata marunt, frunza de dafin. Faceti focul mic si lasati sa fiarba 30-40 de min.
3. In acest timp pregatiti cartofii si ceapa, curatati si spalati.
4. Apoi spalati si taiati marunt ciupercile. Le caliti un pic in ulei, adaugati o ceapa tocata marunt si lasati sa se rumeneasca impreuna.
5. Le lasati intr-o farfurie sau tigaie pana pregatiti restul pasilor.
6. Taiati cartofii cubulete si adaugati in supa, lasati sa mai fiarba inca 25-30 de min.
7. Caliti o ceapa in ulei, pana incepe sa se rumeneasca.
8. Adaugati faina, amestecati bine si lasati 2-3 min sa se caleasca putin.
9. Apoi adaugati cate un polonic de supa, si amestecati bine dupa fiecare - sa nu se formeze cocoloase.
10. Adaugati supa, pana aceasta compozitie va fi de consistenta unei smantani lichide. Daca s-au format cumva cocoloase, amestecati bine cu un tel, sa le desfaceti.
11. Adaugati smantana si amestecati bine.
12. Carnea o scoateti din supa si o taiati marunt.
13. Adaugati compozitia de smantana si carnea in cratita cu supa, amestecati bine si lasati sa fiarba inca 5-10 min la foc mic.
14. Apoi adaugati ciupercile - daca le adaugati mai inainte supa va avea o culoare mai inchisa.
15. Si la final patrunjelul tocat marunt. Stingeti focul, acoperiti cu capac si lasati 15 min sa se patrunda.
Rulada rapida cu gem 

Ingrediente:
● Zahar - 5 linguri 
● Faina alba - 5 linguri 
● Lapte praf - 5 linguri 
● Oua - 3 buc 
● Praf de copt - 0.5 lingurite 
● Sare - 0.25 lingurite 
● Gem - 5 linguri  (puneti cat aveti si va place)

Mod de preparare:
1. Asterneti o tava de cuptor cu hartie de copt si o puneti la cuptor - temperatura 180-200 grade.
Eu as recomanda sa ungeti hartia de copt cu putin ulei, sa se desprinda mai repede aluatul copt de pe ea.
2. In acest timp preparam aluatul:
- cu mixerul bateti ouale cu zaharul - sa fie spuma alba;
3. - adaugati faina, laptele praf, praful de copt si sarea - amestecati sa nu fie cocoloase.
4. Va iese un aluat ca smantana.
5. Turnati-l pe tava(cu hartie de copt) incinsa - distribuiti uniform si nivelati.
6. Puneti tava la cuptor pentru 5-7 minute - stati pe langa pentru ca se face foarte repede si riscati s-o "bronzati" prea tare.
Imediat cum incepe sa se rumeneasca o scoateti diun cuptor.
7. Acum va miscati repede, cat este fierbinte - imediat o ungeti cu gem...
8. ...si rulati cat mai strans posibil(scoateti usor hartia si eventual va ajutati cu un prosop sau manusi sa nu va frigeti pe maini)
O lasati sa se racoreasca putin si deja se poate taia si servi.
9. Este la fel de buna si calda si rece - recomand cu mare incredere!
Pofta Buna!
Ciorba de vacuta, cu legume 

Ingrediente:
● Rasol de vitel - 1 kg  (sau orice alta carne va place, de preferat de vitel)
● Radacina patrunjel(albitura) - 1 buc 
● Ceapa alba - 2 buc 
● Radacina de telina - 1 buc  (una mica)
● Ardei gras - 2 buc 
● Morcovi - 1 buc 
● Pasta de rosii - 1 lingura  (eu am folosit 2 linguri rosii cubulete din conserva)
● Mazare boabe - 200 g  (se poate adauga si fasole pastai aici)
● Dovlecei - 1 buc 
● Cartofi - 2 buc 
● Ulei de floarea soarelui - 50 ml 
● Patrunjel verde - 3 linguri  (+leustean sau cimbru dupa gust)
● Frunza de dafin - 2 buc 

Mod de preparare:
1. Rasolul de vitel se pune intr-o cratita mare de 4-5 litri si se toarna apa cat sa-l acopere complet.
2. Puneti pe foc si cand incepe sa fiarba luati spuma de deasupra.
Adaugati radacinile de pastarnac/patrunjel, o ceapa, 1 ardei si 2 frunze de dafin.
Faceti focul mic si lasati sa fiarba sub capac.
3. Timpul de fierbere poate varia in functie de tipul de carne. Daca este rasol de vitel ar trebui sa fiarba o ora si jumate.
Daca e carne de vita s-ar putea si mai mult, aici v-ar ajuta mult o oala de presiune.
4. Scoateti carnea si legumele din supa, lasati putin sa se racoreasca.
Legumele eu le arunc, ele deja si-au dat aroma si tot ce aveau bun in supa.
5. Carnea se scoate de pe oase si se taie cubulete medii.
6. Intr-o tigaie incalziti bine uleiul, adaugati morcovul taiat cubulete si il caliti 5 minute.
Apoi puneti pasta de rosii sau rosiile cubulete.
7. Amestecati bine, mai caliti inca 3-4 minute si opriti focul.
8. Apoi pregatim legumele:
- se taie cubulete telina, cartofii, 1 ceapa, dovleceii si 1 ardei
- adaugati mazarea verde sau fasole pastai
9. Adaugati carnea cubulete inapoi in supa, tot acolo puneti morcovul calit cu rosii si toate legumele pregatite.
10. Amestecati bine si cand incepe sa fiarba faceti focul mic si lasati 20-25 de minute.
11. Dupa acest timp reglati ciorba de sare, optional se poate drege cu bors sau zeama de lamaie. Eu prefer anume aceasta ciorba sa nu o acresc. Are un gust special dulceag de la legume si carne.
Adaugati patrunjel si orice alte verdeturi aromate va plac. Lasati 1-2 minute sa fiarba si inchideti focul.
Lasati ciorba 10-15 minute sa se patrunda inainte de servire.
12. O serviti cu smantana si mare pofta, absolut delicioasa!
Pofta Buna!
Salata de fasole verde cu maioneza si usturoi 

Ingrediente:
● Fasole verde - 500 g  (sau fasole pastai galbena, oricare preferati)
● Maioneza - 200 g  (in varianta de post, puteti pregati maioneza de post - este pe site)
● Usturoi (catei) - 2 buc  (puteti sa puneti mai mult sau mai putin, dupa preferinte)

Mod de preparare:
1. Fasolele se curata si se spala bine, asta daca o aveti proaspata. Daca folositi fasole congelata o puneti direct la fiert, conform cu instructiunile de pe punga.
Apoi eu prefer s-o fierb la aburi timp de 20 de minute, las sa se raceasca si sa se scurga bine.
Dar la fel de bine se poate fierbe simplu in apa, timp de 15-20 de minute si neaparat lasati sa se scurga bine de apa intr-o sita.
Puteti sa folositi si fasole conservata, dar mie nu-mi place nici gustul ei, nici textura - aici am in vedere conservele din comert.
2. Cat se fierbe-scurge fasolea, puteti pregati maioneza de casa, in varianta simpla si clasica sau in varianta de post.
Pentru o salata mai fresh puteti combina maioneza cu niste iaurt grecesc sau smantana simpla.
3. Pastaile fierte recomand sa le taiati in bucatele mai mici - cam de 1.5-2cm lungime.
4. Adaugati intr-un bol mare fasolele, maioneza si usturoiul pisat.
5. Amestecati bine cu o lingura, mai potriviti de sare daca este nevoie, usturoiul il reglati dupa gust.
Lasati salata cateva ore la frigider sa se marineze, este mult mai buna dupa acest timp.
6. Serviti pe paine sau pe langa o bucata de carne preferata, chiftele, etc.
Pofta Buna!
Coquelet la cuptor cu usturoi, lamaie si rozmarin 

Ingrediente:
● Coquelet - 3 buc  (sau inlocuiti cu pui simplu pentru grill)
● Unt - 100 g  (sa fie moale, la temperatura camerei)
● Lamaie - 1 buc 
● Usturoi (catei) - 5 buc 
● Rozmarin - 3 linguri  (uscat sau proaspat)
● Sare - 1 lingura 
● Piper negru macinat - 0.25 lingurite 

Mod de preparare:
1. Spalati bine puiul, sau coquelet. Uscati cu niste servetele si curatati de eventuale impuritati pe piele.
Eu prefer sa tai fiecare pui in jumatate de-a lungul pieptului, folosesc o foarfeca buna(cea de gradina tine mai bine), si formez portii a cate jumatate de coquelet.
2. Intr-o farfurie puneti untul moale, coaja rasa si zeama de la o lamaie, usturoiul pisat, rozmarinul, piperul si sarea.
3. Amestecati totul bine cu lingura, pana obtineti o pasta uniforma.
4. Puneti aceasta peste bucatile de pui si amestecati bine, ungeti fiecare bucatica cu mirodenii.
Cum am mentionat sus, in descriere, puiul ar fi bine sa fie la temperatura camerei, asa pasta de unt nu se intareste si se distribuie uniform pe carne.
5. Mutati puii in tava de cuptor si puneti totul in cuptorul preincalzit la 200 de grade pentru aproximativ 1 ora.
Puteti sa adaugati pe langa niste cartofi asezonati cu ce va place.
6. In procesul coacerii recomand sa mai scoateti tava din cuptor de 1-2 ori si sa mai ungeti puii cu zeama pe care o lasa in tava.
La final, cand sunt gata si-i scoateti din cuptor, ungeti din nou cu zeama din tava.
Untul si grasimea ramase in tava recomand sa le puneti intr-un mic borcan si folositi pentru alta mancare - pilaf, cartofi, etc.
7. Noi servim de obicei puii pe langa o salata mare si variata, masa devine astfel un adevarat alint sanatos si gustos.
Pofta Buna!